stanford-oval/wikipedia huggingface dataset:
คอนทรารีเทินส์

| คอนทรารีเทินส์ |
| --- | --- |
ผู้พัฒนา: โคนามิ เทนเซ็นต์เกมส์ (เทียนเหม่ยสตูดิโอกรุป)
ผู้จัดจำหน่าย: เทนเซ็นต์เกมส์ การีนา
เครื่องเล่น: แอนดรอยด์ ไอโอเอส
วางจำหน่าย: ค.ศ. 2016
แนว: ชูตเอ็มอัป
คอนทรารีเทินส์ (อังกฤษ: Contra Returns; จีน: 魂斗罗：归来) เป็นเกมแนวชูตเอ็มอัปที่ร่วมกันสร้างโดยบริษัทโคนามิและเทนเซ็นต์เกมส์ (เทียนเหม่ยสตูดิโอกรุป) ในประเทศจีน ซึ่งดำเนินการในแพลตฟอร์มแอนดรอยด์และไอโอเอส โดยเกมดังกล่าวได้รับการประกาศตัวใน ค.ศ. 2016
เบื้องหลังเกม

เส้นเวลาในเกมเกิดขึ้นต่อจากคอนทรา III: เดอะเอเลียนวอส์ และก่อนคอนทรา: ฮาร์ดคอปส์
รางวัลที่ได้รับ

ในเดือนมกราคม ค.ศ. 2017 เกมนี้ได้รับรางวัล "บิลบอร์ดเกมจีนอันดับสิบสาม - เกมมือถือที่ได้รับการคาดหวังมากที่สุดสิบอันดับแรก" และเมื่อปลายเดือนมกราคม ค.ศ. 2019 ใน "โหลเกมสตาร์ 2018" หรือที่รู้จักในชื่อ "ไต้หวันเกมออสการ์" คอนทรารีเทินส์ประสบความสำเร็จในการคว้ารางวัล "เกมแอ็กชันยอดนิยมสิบอันดับสูงสุดแห่งปี"
แหล่งข้อมูลอื่น

คอนทรารีเทินส์ ที่ซินล่างเวย์ปั๋ว (ในภาษาจีน)
คอนทรารีเทินส์ ที่เฟซบุ๊ก (ไทย)
เว็บไซต์ทางการ (ไทย)
แม่แบบ:巴哈姆特
เว็บไซต์ทางการ
โควตาฮาเกินบัค-บิชช็อฟ

โควตาฮาเกินบัค-บิชช็อฟ (อังกฤษ: Hagenbach-Bischoff quota) เรียกอีกอย่างว่า โควตานิวแลนด์-บริตตัน (Newland-Britton quota) หรือโควตาดรูปแบบตรงตัว (exact Droop quota) ซึ่งต่างกับโควตาดรูปแบบปกติซึ่งจะมีการปัดเศษ โดยโควตาฮาเกินบัค-บิชช็อฟเป็นสูตรคำนวณที่ใช้ในระบบการลงคะแนนบางระบบที่มีพื้นฐานมาจากระบบสัดส่วน โดยใช้ในการเลือกตั้งแบบบัญชีรายชื่อที่ใช้การคำนวณวิธีเหลือเศษสูงสุด เช่นเดียวกับอีกวิธีหนึ่งซึ่งเป็นแบบย่อยของวิธีโดนต์ เรียกว่า ระบบฮาเกินบัค-บิชช็อฟ (Hagenbach-Bischoff system) โควตาฮาเกินบัค-บิชช็อฟได้รับการตั้งชื่อตามเอดูอาร์ท ฮาเกินบัค-บิชช็อฟ (ค.ศ. 1833–1910) ผู้คิดค้นซึ่งเป็นศาสตราจารย์ด้านฟิสิกส์และคณิตศาสตร์ชาวสวิส
สูตรคำนวณ

โควตาฮาเกินบัค-บิชช็อฟมีสูตรคำนวณดังนี้
โดยที่:
Total votes = จำนวนคะแนนเสียง (คะแนนดี) ทั้งหมดที่ได้ในการเลือกตั้ง
Total seats = จำนวนคะแนนที่นั่งทั้งหมดที่เลือกตั้ง
ตัวอย่างการใช้งานในระบบถ่ายโอนคะแนนเสียง

การใช้โควตาฮาเกินบัค-บิชช็อฟในการคำนวณที่นั่งจากการเลือกตั้งแบบถ่ายโอนคะแนนเสียง (STV) โดยในตัวอย่างให้สมมติว่ามีที่นั่งทั้งหมด 2 ที่นั่ง โดยมีผู้สมัครรับเลือกตั้งจำนวน 3 คน ได้แก่ แอนเดรีย คาร์เตอร์ และแบรด โดยจำนวนผู้ลงคะแนน 100 คน ออกเสียงลงคะแนนดังนี้
| 0 | 1 | 2 |
| --- | --- | --- |
|  ผู้ลงคะแนน 45 คน แอนเดรีย  คาร์เตอร์ |  ผู้ลงคะแนน 25 คน คาร์เตอร์ |  ผู้ลงคะแนน 30 คน แบรด |
เนื่องจากมีคะแนนเสียงทั้งหมด 100 คะแนนเต็ม โดยมีผู้แทน 2 ที่นั่ง จึงใส่สูตรคำนวณได้ดังนี้
เมื่อเริ่มการนับคะแนนความชอบในลำดับแรกของแต่ละผู้สมัครจะได้คะแนนดังนี้
แอนเดรีย: 45
คาร์เตอร์: 25
แบรด: 30
เนื่องจากแอนเดรียได้คะแนนรวมมากกว่า 33⅓ คะแนน ดังนั้นจึงผ่านโควตาและได้รับเลือกตั้งไปคนแรก โดยเหลือคะแนนส่วนเกินจากโควตาจำนวน 11⅔ คะแนน จึงสามารถถ่ายโอนไปให้กับคาร์เตอร์ จึงทำให้การนับคะแนนรอบสองได้ผลดังนี้
คาร์เตอร์: 36⅔
แบรด: 30
ในรอบที่สองคาร์เตอร์ได้รับคะแนนเกินโควตาจึงได้รับเลือกเป็นลำดับถัดไป ดังนั้นผู้ชนะการเลือกตั้งคือ แอนเดรีย และแบรด
ข้อดีเมื่อเปรียบเทียบกับโควตาดรูป

ในการเลือกตั้งแบบถ่ายโอนคะแนนเสียงซึ่งใช้โควตาดรูปอาจมีผลทำให้กลุ่มผู้สมัครที่รับคะแนนเสียงข้างมากจากผู้ลงคะแนนได้ที่นั่งเป็นส่วนน้อยได้ ผลลัพธ์เช่นนี้จะมีโอกาสเกิดมากหากใช้การคำนวณตามโควตาแฮร์ โดยการใช้โควตาฮาเกินบัค-บิชช็อฟจะกำจัดปัญหานี้ได้ไปทั้งหมด ดังตัวอย่างต่อไปนี้
ข้อดีเมื่อเปรียบเทียบกับโควตาดรูป > สถานการณ์สมมติ

สมมติให้การเลือกตั้งหนึ่งมีที่นั่งทั้งหมด 7 ที่นั่ง โดยมีผู้สมัครจำนวน 8 คน โดยแบ่งเป็นสองกลุ่มพรรคการเมือง โดย แอนเดรีย คาร์เตอร์ แบรด และดีไลลา เป็นสมาชิกของพรรคอัลฟา ในขณะที่สกอตต์ เจนนิเฟอร์ แม็ตต์ และซูซาน เป็นสมาชิกของพรรคบีตา โดยมีผู้ลงคะแนนทั้งหมด 104 คน จะได้ผลลัพธ์ดังนี้
| พรรคอัลฟา | พรรคอัลฟา | พรรคอัลฟา | พรรคอัลฟา | พรรคบีตา | พรรคบีตา | พรรคบีตา | พรรคบีตา |
| --- | --- | --- | --- | --- | --- | --- | --- |
|  ผู้ลงคะแนน 14 คน แอนเดรีย  คาร์เตอร์  แบรด  ดีไลลา |  ผู้ลงคะแนน 14 คน คาร์เตอร์  แอนเดรีย  แบรด  ดีไลลา |  ผู้ลงคะแนน 14 คน แบรด  แอนเดรีย  คาร์เตอร์  ดีไลลา |  ผู้ลงคะแนน 11 คน ดีไลลา  แอนเดรีย  คาร์เตอร์  แบรด |  ผู้ลงคะแนน 13 คน สกอตต์  เจนนิเฟอร์  แม็ตต์  ซูซาน |  ผู้ลงคะแนน 13 คน เจนนิเฟอร์  สกอตต์  แม็ตต์  ซูซาน |  ผู้ลงคะแนน 13 คน แม็ตต์  สกอตต์  เจนนิเฟอร์  ซูซาน |  ผู้ลงคะแนน 12 คน ซูซาน  สกอตต์  เจนนิเฟอร์  แม็ตต์ |
จากตารางนั้นจะเห็นว่าผู้สนับสนุนพรรคอัลฟานั้นจัดลำดับผู้สมัครจากพรรคอัลฟาสูงกว่าผู้สมัครจากพรรคบีตา (ลำดับอีกสี่ลำดับหลังของผู้ลงคะแนนไม่ได้แสดงเนื่องจากไม่มีผลต่อการเลือกตั้ง) เช่นเดียวกันกับกลุ่มผู้สนับสนุนพรรคบีตาซึ่งจะจัดลำดับผู้สมัครจากพรรคบีตาก่อน โดยรวมแล้วพรรคอัลฟาจะได้รับคะแนน 53 คะแนนจากทั้งหมด 104 คะแนน พรรคอัลฟาจึงถือว่าได้คะแนนเสียงข้างมาก ในขณะที่พรรคบีตาเป็นเสียงข้างน้อย
จากผลการเลือกตั้งด้านบนสามารถนำมาคำนวณผ่านโควตาดรูปและโควตาฮาเกินบัค-บิชช็อฟ โดยจะเห็นได้ว่าโควตาดรูปนั้นถึงแม้จะได้คะแนนเสียงข้างมากจากผู้ลงคะแนน พรรคอัลฟาได้จำนวนที่น้อยกว่ากึ่งหนึ่ง ในขณะที่การคำนวณโดยใช้โควตาฮาเกินบัค-บิชช็อฟ พรรคอัลฟาซึ่งได้คะแนนเสียงข้างมากนั้นได้ที่นั่งมากกว่าครึ่งหนึ่งด้วยเช่นกัน
ข้อดีเมื่อเปรียบเทียบกับโควตาดรูป > ผลการจัดสรรที่นั่งโดยใช้โควตาดรูป

โควตาดรูปคำนวณได้ผลลัพธ์คือ 14 โดยเมื่อนับคะแนนจากลำดับแรกนั้น แอนเดรีย คาร์เตอร์ และแบรด (ทั้งหมดจากพรรคอัลฟา) ได้คะแนนเสียงถึงโควตาจึงได้รับการเลือกตั้ง อย่างไรก็ดีไม่มีรายใดเลยที่มีคะแนนเกินโควตา คะแนนส่วนที่เหลือของแต่ละผู้สมัครรายอื่นๆ เป็นดังนี้
ดีไลลา (พรรคอัลฟา): 11
สกอตต์ (พรรคบีตา): 13
เจนนิเฟอร์ (พรรคบีตา): 13
แม็ตต์ (พรรคบีตา): 13
ซูซาน (พรรคบีตา): 12
เนื่องจากไม่มีผู้สมัครรายใดได้คะแนนถึงโควตา จึงทำให้ดีไลลาซึ่งได้คะแนนน้อยที่สุดตกรอบไป และเนื่องจากเหลือเพียง 4 ที่นั่งที่จะต้องหาผู้สมัครที่ชนะได้เพียง 4 คนเท่านั้น ดังนั้นทั้งหมดจึงได้รับเลือกไปโดยปริยาย ผู้สมัครที่ชนะการเลือกตั้งครั้งนี้ได้แก่ แอนเดรีย คาร์เตอร์ และแบรด (จากพรรคอัลฟา) และสกอตต์ เจนนิเฟอร์ แม็ตต์ และซูซาน (จากพรรคบีตา)
ข้อดีเมื่อเปรียบเทียบกับโควตาดรูป > ผลการจัดสรรที่นั่งโดยใช้โควตาฮาเกินบัค-บิชช็อฟ

โควตาฮาเกินบัค-บิชช็อฟคำนวณได้ผลลัพธ์คือ 13 โดยเมื่อนับคะแนนจากลำดับแรกนั้น แอนเดรีย คาร์เตอร์ และแบรด (จากพรรคอัลฟา) และสกอตต์ เจนนิเฟอร์ และแม็ตต์ (จากพรรคบีตา) ได้คะแนนถึงโควตาจึงทำให้ทุกคนได้รับเลือกตั้ง อย่างก็ตามในครั้งนี้ผู้สมัครทั้งสามรายจากพรรคอัลฟามีคะแนนเหลือจากการนับคะแนนในรอบแรกรายละ 1 คะแนน โดยคะแนนที่เกินมานี้จะถูกโอนไปให้ดีไลลา ดังนั้นคะแนนรวมในรอบถัดไปของผู้สมัครรายอื่นๆ เป็นดังนี้
ดีไลลา (พรรคอัลฟา): 14
ซูซาน (พรรคบีตา): 12
เนื่องจากดีไลลาได้คะแนนเกินโควตาจึงได้รับเลือกเป็นคนสุดท้าย ผู้สมัครที่ชนะการเลือกตั้งครั้งนี้ได้แก่ แอนเดรีย คาร์เตอร์ แบรด และ ดีไลลา (ทั้งหมดจากพรรคอัลฟา) และ สกอตต์ เจนนิเฟอร์ และแม็ตต์ (จากพรรคบีตา)
ข้อเสียของโควตาโควตาฮาเกินบัค-บิชช็อฟ

ในระบบลงคะแนนประเภทถ่ายโอนคะแนนเสียงที่ใช้โควตาขนาดใหญ่ (อาทิเช่น โควตาดรูป หรือโควตาแฮร์) กฎพื้นฐานคือผู้สมัครจะได้รับเลือกเมื่อคะแนนเสียงที่ได้รับมีจำนวนมากกว่าหรือเท่ากับโควตา หากใช้กฎนี้ในกับโควตาฮาเกินบัค-บิชช็อฟ จะมีผลทำให้มีผู้สมัครเป็นจำนวนมากกว่าที่นั่งที่มี ตัวอย่างที่ง่ายที่สุดคือการเลือกตั้งที่ต้องการผู้ชนะเพียงคนเดียวแต่มีสองพรรคการเมืองที่ได้คะแนนเสียงจำนวนเท่ากัน สมมติว่าในการเลือกตั้งมีผู้สมัคร 3 คน เพื่อชิง 2 ที่นั่ง โดยมีคะแนนเสียงรวม 300 คะแนน
| 0 | 1 | 2 | 3 |
| --- | --- | --- | --- |
|  50 คะแนน แอนเดรีย  แบรด |  150 คะแนน แอนเดรีย  คาร์เตอร์ |  75 คะแนน แบรด  คาร์เตอร์ |  25 คะแนน คาร์เตอร์  แบรด |
โควตาฮาเกินบัค-บิชช็อฟคำนวณได้ 300÷(2+1) = 100 ในรอบแรกแอนเดรียได้รับเลือกไปด้วย 200 คะแนน ในขณะที่แบรด 75 คะแนน และคาร์เตอร์ 25 คะแนน จึงทำให้คะแนนส่วนเกินของแอนเดรียจำนวน 100 คะแนนจะถ่ายโอนไปยังแบรด 25 คะแนน และคาร์เตอร์ 75 คะแนน ซึ่งจะทำให้ทั้งสองคนมีคะแนนเท่ากันที่คนละ 100 คะแนน ดังนั้นทั้งสามคนจึงได้คะแนนผ่านโควตาและควรจะได้รับเลือกทั้งหมดถึงแม้ว่าจะมีเพียงสองที่นั่งเท่านั้น
ปัญหานี้สามารถแก้ไขได้อย่างง่ายตามที่เสนอโดยเออร์วิน แมนน์ ใน ค.ศ. 1973 โดยปรับกฎเกณฑ์ให้เพียงแค่ผู้สมัครจะได้รับเลือกเมื่อจำนวนคะแนนเสียงนั้น เกิน จำนวนโควต้าอย่างเคร่งครัด หรืออีกหนึ่งวิธีเสนอโดย บี. แอล. มีก ให้แก้ผลลัพธ์เป็น n+1 โดยจะกำจัดผู้สมัครหนึ่งคนโดยวิธีสุ่ม ในขณะที่อีกวิธีหนึ่งคือการตัดสินจากผู้สมัครสองคนสุดท้ายในรอบรันออฟ
คอสมิกเกอริลลา

วิดีโอเกม ค.ศ. 1979
| คอสมิกเกอริลลา |
| --- | --- |
ใบปลิวของเยอรมัน
ผู้พัฒนา: ยูนิเวอร์แซล (อาร์เคด) คริสตัลคอมพิวติง (สเปกตรัม)
เครื่องเล่น: อาร์เคด, แซดเอกซ์ สเปกตรัม
วางจำหน่าย: ค.ศ. 1979: อาร์เคด ค.ศ. 1983: สเปกตรัม
แนว: เกมยิงที่ตายตัว
รูปแบบ: ผู้เล่นเดี่ยว, หลายผู้เล่น
คอสมิกเกอริลลา (อังกฤษ: Cosmic Guerilla) เป็นวิดีโอเกมอาร์เคดเกมยิงที่ตายตัวที่พัฒนาโดยบริษัทยูนิเวอร์แซลและวางจำหน่ายใน ค.ศ. 1979 ส่วนพอร์ตแซดเอกซ์ สเปกตรัม เผยแพร่โดยบริษัทคริสตัลคอมพิวติงใน ค.ศ. 1983
รูปแบบการเล่น

คอสมิกเกอริลลาเป็นเกมยิงที่ตายตัวสองมิติ โดยผู้เล่นควบคุมปืนใหญ่เลเซอร์ที่ด้านล่างของหน้าจอ ซึ่งการเคลื่อนไหวจะจำกัดไปทางซ้ายกับขวา และต้องยิงใส่เอเลียนด้านบน เกมนี้ตรงกันข้ามกับสเปซอินเวเดอส์ ซึ่งบรรดาเอเลียนจะถูกจัดเรียงเป็นเส้นแนวตั้งเดียวในแต่ละด้านของหน้าจอ โดยมีการเคลื่อนไหวไปที่ตรงกลางทีละหนึ่งตัวหรือมากกว่า เพื่อพยายามจับกุมและโยกย้ายฝ่ายกำบังของผู้เล่นออก ทั้งนี้ เหล่าเอเลียนไม่สามารถโดนกระสุนของผู้เล่นได้จนกว่าพวกมันจะเริ่มเคลื่อนไหว และผู้เล่นสามารถยิงโพรเจกไทล์ได้ครั้งละหนึ่งนัดเท่านั้น เมื่อฝ่ายกำบังแถวหนึ่งถูกโยกย้ายออก หนึ่งใน "ชีวิต" ของผู้เล่นจะถูกเปิดเผยและสามารถถูกจับกุมได้ ในบางครั้ง "ยานแม่" ที่รวดเร็วมากจะปรากฏขึ้น และเคลื่อนผ่านหน้าจอเหนือผู้เล่นโดยมีการทิ้งระเบิด
เกมนี้มีความยากหกระดับ พร้อมกับโหมดเกมสี่โหมด ที่ผสมระหว่างเกมปกติ, โบนัสศัตรู และเอเลียนที่เร็วกว่า นอกจากนี้ ยังมีโหมดผู้เล่นสองคนที่ผู้เล่นผลัดกันเล่น
การตอบรับ

คอสมิกเกอริลลาได้รับการเปรียบเทียบกับสเปซอินเวเดอส์อย่างสม่ำเสมอ แม้ว่านิตยสารซินแคลร์ยูสเซอร์จะอธิบายว่าเกมนี้เป็น "ขั้นต่อไป" ด้วยสถานการณ์และการจัดเรียงวัตถุที่แตกต่างกัน ทั้งนี้ นิตยสารโฮมคอมพิวติงวีกลี, ซินแคลร์ยูสเซอร์ และแซดเอกซ์ คอมพิวติงต่างชื่นชมกราฟิกที่ลื่นไหลของเกม แม้ว่าโฮมคอมพิวติงวีกลีจะรู้สึกว่าเสียงน่าจะใช้งานได้ดีกว่า เกมนี้ได้รับการตอบรับที่ดีโดยทั่วไป ตลอดจนได้รับการอธิบายไปต่าง ๆ นานา ว่า "น่าเล่นอย่างไม่น่าเชื่อ" และ "น่าเล่นมาก" รวมถึง "แนะนำเป็นอย่างยิ่ง"
แหล่งข้อมูลอื่น

คอสมิกเกอริลลา ที่ Killer List of Videogames
แม่แบบ:WoS game
บรรดาเอเลียนฉกชิงฝายกำบังที่ปกป้องจำนวนชีวิตของผู้เล่น
ครี้ด บ่มแชมป์เลือดนักชก

| ครี้ด บ่มแชมป์เลือดนักชก |
| --- | --- |
โปสเตอร์ภาพยนตร์
กำกับ: ไรอัน คูเกลอร์
บทภาพยนตร์:   ไรอัน คูเกลอร์  แอรอน โควิงตัน 
เนื้อเรื่อง: ไรอัน คูเกลอร์
สร้างจาก: Characters created โดย ซิลเวสเตอร์ สตอลโลน
อำนวยการสร้าง:   เออร์วิน วิงค์เลอร์  โรเบิร์ต ชาร์ตออฟ  ชาลส์ วิงค์เลอร์  วิลเลี่ยม ชาร์ตออฟ  เดวิด วิงค์เลอร์  เควิน คิง-เท็มเพลต้อน  ซิลเวสเตอร์ สตอลโลน 
นักแสดงนำ:   ไมเคิล บี. จอร์แดน  ซิลเวสเตอร์ สตอลโลน  เทสซ่า ทอมป์สัน  ฟิซิเชีย ราซาด  แอนโทนี่ เบเลวว์ 
กำกับภาพ: มาริเซ่ อัลเบอร์ติ
ตัดต่อ:   ไมเคิล พี. เชาเวอร์  เคลาเดีย คัสเทลโล 
ดนตรีประกอบ: ลุดวิก เยอรันซอน
บริษัทผู้สร้าง:   Metro-Goldwyn-Mayer Pictures  New Line Cinema  Chartoff Winkler Productions  
ผู้จัดจำหน่าย:   Warner Bros. Pictures 
วันฉาย:   19 พฤศจิกายน ค.ศ. 2015 (2015-11-19) (Regency Village Theater)  25 พฤศจิกายน ค.ศ. 2015 (2015-11-25) (United States) 
ความยาว: 133 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 35 ล้านดอลล่าร์สหรัฐ
ทำเงิน: 173.6 ล้านดอลล่าร์สหรัฐ
ครี้ด บ่มแชมป์เลือดนักชก (อังกฤษ: Creed) เป็นภาพยนตร์แอคชั่นเกี่ยวกับกีฬา กำกับโดย ไรอัน คูเกลอร์ เขียนบทด้วยตัวเขาเองและ แอรอน โกวิงตัน ภาพยนตร์เรื่องนี้เป็นภาพยนตร์ลำดับที่ 7 ในภาพยนตร์ชุด ร็อคกี้ ต่อจากภาพยนตร์เรื่อง ร็อคกี้ 6 ราชากำปั้น ทุบสังเวียน นำแสดงโดย ไมเคิล บี. จอร์แดน รับบท อโดนิส จอห์นสัน ครีด ลูกชายของอพอลโล ครีด, ซิลเวสเตอร์ สตอลโลน รับบทเป็น ร็อคกี้ บาบัว พร้อมด้วยนักแสดง เทสซ่า ทอมสัน, ฟิซิเชีย ราซาด, โทนี่ เบลเลวว์ และ กราแฮม แม็คเทวิช โดยภาพยนตร์เรื่องนี้ไม่ได้กล่าวถึงชีวิตของร็อคกี้ บัลบัว แต่กล่าวถึงชีวิตของทายาทของอพอลโล ครีดแทน
นักแสดงนำ

ไมเคิล บี จอร์แดน รับบท จอห์นสัน ครีด (วัยหนุ่ม)
อเล็กซ์ แฮนเดอร์สัน รับบท จอห์นสัน ครีด (วัยเด็ก)
ซิลเวสเตอร์ สตอลโลน รับบท ร็อคกี้ บัลบัว
เทสซา ทอมป์สัน รับบท เบียนคา
ฟิลิเซีย ราแชด รับบท แอนน์ ครีด
กราแฮม แม็คเทวิช รับบท ทอมมี่ ฮอลลิเดย์
วูด แฮร์ริส รับบท โทนี่ "ลิตเติ้ล ดุ๊ก" เอเวอร์ส
ริตชีย์ คอสเตอร์ รับบท เพจต์ สปอริโน่
โทน ทรัมป์ รับบทเป็นตัวเขาเอง
ไบรอัน แอนโทนี วิลสัน รับบท เจมส์
ภาคต่อ

ในเดือนมกราคม ปี 2016 ซิลเวสเตอร์ สตอลโลน และแกรี่ บาร์เบอร์ ยืนยันว่าภาพยนตร์เรื่อง ครีด 2 กำลังดำเนินการถ่ายทำ และจะออกฉายในเดือนพฤศจิกายน 2017
แหล่งข้อมูลอื่น

เว็บไซต์ทางการ
ครีด ที่อินเทอร์เน็ตมูวีเดตาเบส
ครีด ที่บ็อกซ์ออฟฟิศโมโจ
ครีด ที่รอตเทนโทเมโทส์
ครีด ที่เมทาคริติก
ไคลี มิโนก

| ไคลี มิโนก |
| --- | --- |
มิโนกในปี ค.ศ. 2018
ข้อมูลพื้นฐาน
ชื่อเกิด: ไคลี แอนน์ มิโนก
รู้จักในชื่อ: ไคลี
เกิด:  (1968-05-28) 28 พฤษภาคม ค.ศ. 1968 (56 ปี)
ที่เกิด: เมลเบิร์น, ออสเตรเลีย
แนวเพลง: แด๊นส์-ป็อป, ยูโรป็อป, ดิสโก้, ฟังกี้, คลับเฮาส์, อิเล็กทรอนิกส์, บัลลาต, โซปราโน, กอสเปล
อาชีพ: นักร้อง, นักแต่งเพลง, นักแสดง, นักออกแบบแฟชั่น
ช่วงปี: 1987 - ปัจจุบัน (นักร้อง)  1979 - ปัจจุบัน (นักแสดง)
ค่ายเพลง: Mushroom, PWL, Deconstruction, Parlophone, Geffen, Capitol, Roc Nation, Wanner Music, BMG

เว็บไซต์: kylie.com
ไคลี แอนน์ มิโนก (อังกฤษ: Kylie Ann Minogue, OBE) หรือ ไคลี (อังกฤษ: Kylie) เป็นนักร้อง-นักแต่งเพลงและนักแสดงหญิงสัญชาติออสเตรเลีย-อังกฤษ มีเพลงที่ได้รับความนิยมจำนวนมากในหลายทศวรรษตั้งแต่ในช่วงยุค 80 อย่าง I should Be So Lucky, The Locomotion ยุค90 เช่น Put Yourself In My Place, Step Back In Time ในยุค 2000 อย่าง On A Night Like This, Spinning Around และยุคใหม่ 2010 ที่มีผลงานออกมาอยู่อย่างต่อเนื่องทั้ง อัลบั้ม และ EP เช่น All The Lovers, Get Outta My Way, Time Bomb รวมถึงออกผลงานเพลงร่วมกันกับศิลปินที่มีชื่อเสียงหลายแนวเพลง ล่าสุดร่วมกับ Rapper ชาวอังกฤษ Taio Cruzและ Travie McCoy กับเพลง HIGHER โดยไคลีมีเพลงที่ประสบความสำเร็จสูงสุดเป็นเพลงสัญลักษณ์ประจำตัวของเธอคือ Can't Get You Out Of My Head
ผลงานอัลบั้ม

KYLIE (1988)
Enjoy Yourself (1989)
The Rhythm Of Love (1990)
Let's Get To It (1991)
Kylie Minogue (1994)
Impossible Princess (1997)
Light Years (2000)
Fever (2001)
Body Language (2003)
X (2007)
Aphrodite (2010)
Kiss Me Once (2014)
Kylie Christmas (2015)
Golden (2018)
Disco (2020)
Tension (2023)
ทัวร์คอนเสิร์ต

Disco in Dream (1989)
Enjoy Yourself Tour (1990)
Rhythm of Love Tour (1991)
Let's Get to It Tour (1991)
Intimate and Live (1998)
On a Night Like This (2001)
KylieFever2002 (2002)
Showgirl: The Greatest Hits Tour (2005)
Showgirl: The Homecoming Tour (2006–07)
KylieX2008 (2008–09)
For You, for Me (2009)
Aphrodite: Les Folies Tour (2011)
Anti Tour (2012)
Kiss Me Once Tour (2014–15)
Kylie Summer 2015 (2015)
A Kylie Christmas (2015–16)
Kylie Presents: Golden (2018)
Golden Tour (2018–19)
Summer 2019 (2019-20)
แหล่งข้อมูลอื่น

เว็บไซต์ทางการ
ไคลี มิโนก ที่เฟซบุ๊ก
ไคลี มิโนก ที่เอกซ์ (ทวิตเตอร์)
ไคลี มิโนก ที่อินสตาแกรม
ไคลี มิโนก ที่ติ๊กต็อก
ซีกโลกตะวันออก

ซีกโลกตะวันออก
ซีกโลกตะวันออกเป็นคำทางภูมิศาสตร์ใช้เรียกครึ่งหนึ่งของโลกที่อยู่ทางทิศตะวันออกของเส้นเมริเดียนแรก (ซึ่งลากผ่านกรีนิช สหราชอาณาจักร) และทิศตะวันตกของเส้นเมริเดียนที่ 180 องศา (แอนติเมริเดียน) ที่อยู่อีกฟากหนึ่งของโลก คำนี้ยังใช้หมายถึงทวีปยุโรป เอเชีย แอฟริกาและออสเตรเลีย ตรงข้ามกับซีกโลกตะวันตก ซึ่งหมายรวมทวีปอเมริกาเหนือและอเมริกาใต้ นอกจากนี้ อาจใช้ในความหมายทางวัฒนธรรมหรือภูมิรัฐศาสตร์เป็นไวพจน์ของ "โลกเก่า"
ไคโก

| ไคโก้ |
| --- | --- |
ไคโก้ ในการแสดงปี 2014
ข้อมูลพื้นฐาน
ชื่อเกิด: Kyrre Gørvell-Dahl
เกิด:  (1991-09-11) 11 กันยายน ค.ศ. 1991 (33 ปี) ประเทศสิงคโปร์
ที่เกิด: แบร์เกน, ประเทศนอร์เวย์
แนวเพลง: ดีปเฮาส์ ทรอปิคอลเฮาส์ ดาวน์เทมโป โพรเกรสซิฟเฮาส์
อาชีพ: ดีเจ นักประพันธ์เพลง โปรดิวเซอร์เพลง นักดนตรี
เครื่องดนตรี: ดิจิทัลออดิโอเวิร์กสเตชัน เปียโน คีย์บอร์ด
ช่วงปี: 2009–ปัจจุบัน
ค่ายเพลง: Ultra RCA

เว็บไซต์: kygomusic.com
นักดนตรี
ไครเร กอร์เวลล์-ดาชล์ (อังกฤษ: Kyrre Gørvell-Dahll) หรือที่รู้จักกันดีในนามของ ไคโก้ เป็นดีเจ ,โปรดิวเซอร์เพลง ,นักดนตรี และนักประพันธ์เพลง ชาวนอร์เวย์
เขาได้รับความสนใจจากต่างชาติ ด้วยการเรียบเรียงเพลง "I See Fire" โดย Ed Sheeran โดยมียอดการเล่นเพลง 55 ล้านครั้งในSoundCloud และยอดวิว 65 ล้านวิวในยูทูบและซิงเกิลของเขา "Firestone" มียอดวิวมากกว่า 500 ล้านวิวบนยูทูบ พร้อมกับยอดสตรีมมิ่งเพิ่มเติมอีก 560 ล้านครั้ง ในSpotifyเพลงทั้งหมดของ Kygo ได้มียอดวิวรวมทั้งหมดใน SoundCloud และ YouTube มาแล้วกว่า 2.5 พันล้านวิว
ผลงานอัลบั้ม

สตูดิโออัลบั้ม
Cloud Nine (2016)
Kids in Love (2017)
ผลงานการแสดง

| ปี | เรื่อง | บทบาท | ความยาว | หมายเหตุ | Ref>  |
| --- | --- | --- | --- | --- | --- |
| 2017 | Stole the Show | Himself | 51 min (0 hr, 51 min) | Documentary by Apple Music |  |
| ปี | เรื่อง | บทบาท | # ตอน | หมายเหตุ | Ref>  |
| --- | --- | --- | --- | --- | --- |
| 2015 | Bring On the Night | Himself | 2 (season 1) | Docuseries by VGTV |  |
| 2015 | Nøkkelen til suksess | Himself | 1 (season 1, episode 4) | Docuseries by NRK |  |
ทัวร์คอนเสิร์ต

Endless Summer Tour (2014)
Cloud Nine Tour (2016)
Kids in Love Tour (2018)
แหล่งข้อมูลอื่น

เว็บไซต์ทางการ
แม่แบบ:SoundCloud
Kygo ที่อินเทอร์เน็ตมูวีเดตาเบส
kygolife.com Official brand site
เคออสเวิลด์

| เคออสเวิลด์ |
| --- | --- |
หน้าปก
ผู้พัฒนา: นัตสึเมะ
ผู้จัดจำหน่าย: นัตสึเมะ
ออกแบบ: ยูกิโอะ โมริโมโตะ   เค็นอิจิ ยามาดะ
แต่งเพลง: ฮิโรยูกิ อิวัตสึกิ   อิกุ มิซูตานิ
เครื่องเล่น: แฟมิคอม
วางจำหน่าย: ญี่ปุ่น: 25 ตุลาคม ค.ศ. 1991
แนว: เล่นตามบทบาท
รูปแบบ: ผู้เล่นเดี่ยว
เคออสเวิลด์ (อังกฤษ: Chaos World; คาตากานะ: カオスワールド) เป็นวิดีโอเกมเล่นตามบทบาทที่พัฒนาและเผยแพร่โดยบริษัทนัตสึเมะสำหรับแฟมิคอมในประเทศญีปุ่นเมื่อ ค.ศ. 1991
รูปแบบการเล่น

เกมดังกล่าวมีโครงเรื่องความดีปะทะความชั่วเป็นมูลฐาน เกมนี้ยังเป็นหนึ่งในไม่กี่เกมสำหรับแฟมิคอมที่มีวัฏจักรกลางวัน/กลางคืน โดยผู้เล่นได้รับอนุญาตให้กำหนดเพศและคลาสอาชีพของตัวละครแรกเริ่ม ซึ่งจะส่งผลต่ออุปกรณ์และคาถาที่พวกเขาสามารถเรียนรู้และได้รับ ตลอดทั้งเกมสามารถรับและเพิ่มตัวละครอื่น ๆ ในหมู่คณะ เกมนี้มีสมาคมอาชีพในเมืองต่าง ๆ ที่ผู้เล่นสามารถกำหนดตัวละครในคณะเพื่อทำ 'งาน' ได้ และเมื่อตัวละครนั้นกำลังทำ 'งาน' พวกเขาจะไม่สามารถใช้ในหมู่คณะของผู้เล่นได้จนกว่าจะเสร็จงานดังกล่าว ซึ่งหลังจากจบงาน ตัวละครนั้นจะกลับไปยังหมู่คณะของผู้เล่น รวมถึงจะได้รับเงินและ/หรืออุปกรณ์พิเศษ
สามารถเลือกรูปขบวนและและยุทธวิธีได้ตั้งแต่เริ่มการต่อสู้ แต่จากนั้นการต่อสู้จะได้รับการจัดการโดยอัตโนมัติ และไอเทม/คาถา/การโจมตีจะใช้เมื่อจำเป็นตามที่คอมพิวเตอร์กำหนด
โครงเรื่อง

พระราชธิดาทรงพระประชวรในขณะที่ราชอาณาจักรถูกยึดครองโดยเหล่ามอนสเตอร์ กษัตริย์มีพระราชประสงค์ให้ผู้เล่นซึ่งบังเอิญเป็นลูกหลานของนักรบผู้ยิ่งใหญ่ นามว่ามาส์ เพื่อตรวจสอบสาเหตุของอุบัติการณ์เหล่านี้ ซึ่งกองกำลังมืดพยายามที่จะยึดครองโลก และผู้เล่นจะต้องขัดขวางพวกมัน
แหล่งข้อมูลอื่น

RPGClassics Shrine
ไคลแม็กซ์ จัมป์

ไคลแม็กซ์ จัมป์ (อังกฤษ: Climax Jump) เป็นชื่อเพลงเปิดเรื่องของมาสค์ไรเดอร์เดนโอ โดยเพลงนี้ได้ถูกทำในรูปแบบต่างด้วยกัน
Climax Jump

| "Climax Jump" |
| --- | --- |

เพลงโดยAAA DEN-O from
แนวเพลง: เจ-ป็อป, ซาวค์แทรค
ความยาว: 19:59
ค่ายเพลง: avex mode
ไคลแม็กซ์ จัมป์ เป็นซิงเกิลที่ 13 ของวง Attack All Around ซึ่งเพลงนี้เป็นเพลงเปิดจากเรื่องมาสค์ไรเดอร์เดนโอออกจำหน่ายวันที่ 21 มีนาคม ค.ศ. 2007
Climax Jump > รายชื่อเพลง

"Climax Jump" - 4:05
"Climax Jump - Power Rock Edit" - 3:56
"Climax Jump - Sweet Ballad Edit" - 4:25
"Climax Jump - Soul Blues Edit" - 3:29
"Climax Jump (Instrumental)" - 4:04
Climax Jump > ชาร์ดโอริกอน

| วางจำหน่าย | ชาร์ต | อันดับสูงสุด | ยอดขายสัปดาห์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 21 มีนาคม ค.ศ. 2007 | Oricon Charts | #4 | 27,320 |  |  |
| 21 มีนาคม ค.ศ. 2007 | Oricon Charts | #5 | 27,320 | 155,827 |  |
| 21 มีนาคม ค.ศ. 2007 | Oricon Charts |  |  | 155,827 |  |
| 21 มีนาคม ค.ศ. 2007 | Oricon Charts | #80 | 109,237 | 155,827 |  |
Climax Jump DEN-LINER form

| "Climax Jump DEN-LINER form" |
| --- | --- |

เพลงโดยโมโมทารอส, อุราทารอส, คินทารอส, ริวทารอส
แนวเพลง: เจ-ป็อป
ค่ายเพลง: avex mode
Climax Jump DEN-LINER form เป็นซิงเกิลที่ 6 จากเรื่อง มาสค์ไรเดร์เดนโอโดยผู้ที่ร้องเป็นอิมาจินทั้ง 4 โมโมทารอส　(เซกิ โทคิฮิโกะ), อุราทารอส (ยูสะ โคจิ), คินทารอส (เทราโซมะ มาซากิ), ริวทารอส (ซึซึมุระ เคนอิจิ) โดยเพลงนี้ดัดแปลงจากเพลง Climax Jump และแปลงทำนองใหม่และเพิ่มเนื้อร้องอีกด้วย
Chou Climax Jump

| "Chou Climax Jump"> เพลงโดยDEN-O ALL STARS |
| --- | --- |
แนวเพลง: เจ-ป็อป
ค่ายเพลง: avex mode
ซาโตมิ มาจิมะ

| ซาโตมิ มาจิมะ |
| --- | --- |
間嶋 里美
เกิด:  (1955-04-22) 22 เมษายน ค.ศ. 1955 (69 ปี) จังหวัดนีงาตะ ประเทศญี่ปุ่น
อาชีพ: นักพากย์
ปีปฏิบัติงาน: ค.ศ. 1977 – 1985
ส่วนสูง: 148 ซม.
ซาโตมิ มาจิมะ (ญี่ปุ่น: 間嶋 里美; โรมาจิ: Majima Satomi, เกิด 22 เมษายน 1955) เป็นอดีตนักพากย์หญิงชาวญี่ปุ่น เกิดที่เมืองอิโตอิงาวะ จังหวัดนีงาตะ สามีของเธอคือโทรุ ฟุรุยะ เป็นนักพากย์เช่นกัน
ไคโล เรน

| --- | --- |
ตัวละคร สตาร์ วอร์ส
ไคโล เรน

ไคโล เรน ในภาพโปรโมตของ อุบัติการณ์แห่งพลัง
ตำแหน่ง: ผู้บังคับการกองทัพปฐมภาคี, อัศวินแห่งเร็น, เจไดฝึกหัด (อดีต)
บ้านเกิด: 
เกิด: ปีที่ 5 หลังยุทธการยาวิน
ตาย: ปีที่ 35 หลังยุทธการยาวิน
เผ่าพันธุ์: มนุษย์
เพศ: ชาย
ส่วนสูง: 1.89 เมตร
สังกัด: ปฐมภาคี
นักแสดง: อดัม ไดรเวอร์ ศิริชัย เจริญกิจธนกุล (เสียงไทย)
หมวดหมู่ ตัวละครในสตาร์ วอร์ส
ไคโล เรน (อังกฤษ: Kylo Ren) หรือ เบน โซโล (อังกฤษ: Ben Solo) เป็นตัวละครในสตาร์ วอร์ส ปรากฏตัวครั้งแรกในภาพยนตร์เรื่องสตาร์ วอร์ส: อุบัติการณ์แห่งพลัง แสดงโดยอดัม ไดรเวอร์ ชื่อ "ไคโล เร็น" เป็นสมญานามที่ เบน โซโล เลือกใช้ เขาเป็นบุตรชายของ ฮาน โซโล และ เจ้าหญิงเลอา ซึ่งเป็นตัวละครในภาพยนตร์ สตาร์ วอร์ส ไตรภาคดั้งเดิม แม้จะได้รับการฝึกฝนเป็นเจไดโดยลุค สกายวอล์คเกอร์ แต่เขาก็ถูกล่อลวงให้เข้าสู่ด้านมืดของพลังโดยผู้นำสูงสุดสโน้ค จนเกิดความมักใหญ่ใฝ่สูง ต้องการก้าวขึ้นมามีอำนาจยิ่งใหญ่ เช่นเดียวกับดาร์ธ เวเดอร์ ผู้เป็นตาที่เสียชีวิตไปแล้ว
เรนเป็นหัวหน้าของกลุ่มอัศวินแห่งเรน (Knights of Ren) และเป็นสมาชิกระดับสูงของปฐมภาคี ก่อนที่จะได้ขึ้นเป็นผู้นำสูงสุดในภายหลัง โดยปฐมภาคีเป็นองค์กรที่สืบทอดต่อมาจากอดีตจักรวรรดิกาแลกติกที่ล่มสลายไปแล้ว ตลอดเรื่องราวในภาพยนตร์ไตรภาคต่อ เรนเป็นเสมือนทั้งศัตรูและคนรักของเรย์ ทั้งสองมีความเชื่อมโยงผสานกันในพลัง ในที่สุดแล้วเรนก็ได้กลับใจเหมือนเช่นผู้เป็นตา และได้ช่วยเรย์ร่วมต่อสู้กับปู่ของเรย์ นั่นก็คือจักรพรรดิพัลพาทีนที่ฟื้นคืนชีพ
ตัวละครไคโล เรน มีบทบาทในภาพยนตร์ไตรภาคต่อทั้งสามภาค ได้แก่ อุบัติการณ์แห่งพลัง ปัจฉิมบทแห่งเจได และกำเนิดใหม่สกายวอล์คเกอร์ รวมไปถึงภาพยนตร์การ์ตูนชุดรีซิสแทนส์ และสื่ออื่นๆ อีกจำนวนมาก การแสดงของอดัม ไดรเวอร์ ได้รับคำชื่นชมจากทั้งนักวิจารณ์และกลุ่มผู้ชื่นชอบ โดยได้รับรางวัลแซเทิร์นอวอร์ดสาขานักแสดงชายบทสมทบยอดเยี่ยม จากการรับบทในอุบัติการณ์แห่งพลัง ถือเป็นนักแสดงสตาร์ วอร์ส คนแรก นับตั้งแต่เซอร์อเล็ก กินเนส ที่ได้รับรางวัลนี้
บทบาท

ไคโล เร็น เป็นมนุษย์เพศชายที่มีสัมผัสแห่งพลัง ได้รับการฝึกเป็นเจไดภายใต้การสั่งสอนของอาจารย์เจไดลุค สกายวอล์คเกอร์ก่อนที่จะหันเข้าสู่ด้านมืดของพลังและเข้าร่วมกับกลุ่มอัศวินแห่งเร็น แต่เดิมเขามีชื่อว่าเบน เป็นบุตรของเจ้าหญิงเลอา ออร์กานาและอดีตนักขนของเถื่อน กัปตันฮาน โซโล ในวัยเด็กเขามีคุณสมบัติพิเศษบางอย่างที่สะท้อนถึงอนาคิน สกายวอล์คเกอร์ผู้เป็นตาของเขา ก่อนที่จะหันเข้าสู่ด้านมืดของพลังและกลายเป็นลอร์ดแห่งซิธนามดาร์ธ เวเดอร์ หลังจากเบนถูกเลอาส่งไปฝึกกับลุคผู้เป็นลุงแล้ว เขาก็พลัดเข้าไปอยู่ภายใต้อิทธิพลของผู้นำสูงสุดสโน้กแห่งปฐมภาคี ประกอบกับลุคเกิดระแวงในตัวเบนจนเกือบพลั้งมือสังหารเขา เบ็นจึงคลุ้มคลั่งและได้สังหารเหล่าเจไดรุ่นใหม่ที่ลุคฝึกสอนจนหมดทั้งสำนัก หลังจากนั้นลุคได้หลบลี้สาบสูญไป เบนสถาปนาตัวเองกลายเป็น ไคโล เร็น จอมอัศวินแห่งเร็น และเข้าร่วมกับปฐมภาคี เป้าหมายของเขาคือการสานต่อสิ่งที่ดาร์ธ เวเดอร์ เคยเริ่มต้นเอาไว้ นั่นคือการทำลายเหล่าเจได
หลายปีต่อมา ไคโล เร็น เฝ้าตามหาชิ้นส่วนข้อมูลเพื่อสร้างแผนที่ที่จะนำเขาไปสู่ที่ซ่อนของลุค สกายวอล์คเกอร์ เพื่อที่เขาจะได้ทำลายเจไดคนสุดท้ายลงให้จงได้ เขาไล่ล่าแอสโตรเมคดรอยด์รหัสบีบีเอทซึ่งครอบครองแผนที่นั้นเอาไว้ และได้ไล่ตามดรอยด์มาจนถึงดาวเคราะห์ทาโคดานาหลังจากสืบทราบว่าดรอยด์นี้อยู่ในความครอบครองของฮัน โซโล ที่นั่นเขาได้พบกับเรย์ หญิงสาวผู้มีสัมผัสแห่งพลังที่ได้เห็นแผนที่นั้นและกำลังช่วยพาบีบีเอทไปสมทบกับฝ่ายต่อต้าน ไคโล เร็น จับตัวเรย์ไปยังฐานทัพสตาร์คิลเลอร์ ซึ่งเป็นทั้งฐานทัพของปฐมภาคีและเป็นอาวุธมหาประลัย เขาพยายามเจาะเข้าไปในจิตใจของเธอเพื่อค้นหาข้อมูลของแผนที่ แต่เรย์ต่อต้านและหนีไปได้ หลังจากนั้นฝ่ายต่อต้านได้เข้าโจมตีฐานทัพสตาร์คิลเลอร์และทำลายทั้งฐานทัพและอาวุธมหาประลัยลงได้สำเร็จ ระหว่างนั้นไคโล เร็น ได้พบกับฮันอีกครั้ง เขาได้สังหารฮัน โซโลผู้เป็นบิดาลง ด้วยหวังจะทำลายด้านสว่างที่ยังคงหลงเหลือในตัวให้หมดสิ้น จากนั้นจึงไล่ตามเรย์และสตอร์มทรูปเปอร์แปรภักดิ์นามฟินน์ไปยังป่าใกล้เคียงขณะที่ฐานทัพกำลังถูกโจมตี เขาได้ประลองกระบี่แสงกับทั้งฟินน์และเรย์ ก่อนที่จะเอาชนะฟินน์ได้ และพ่ายแพ้ให้กับเรย์ในเวลาต่อมา ขณะที่ฐานทัพกำลังสลายตัวนั้นเอง ผู้นำสูงสุดสโน้กได้สั่งนายพลฮักซ์ผู้เป็นผู้บังคับบัญชาแห่งฐานทัพ ให้พาไคโล เร็น ไปพบเขา เพื่อจะได้ดำเนินการฝึกต่อให้สำเร็จ